(7)

SLK aikoo toteuttaa vuosina 2006–2008 investointihankkeen SLK:n käyttämän tekniikan uudenaikaistamiseksi. Hankkeen tavoitteena on nykyaikaistaa yrityksen tuotantoa. Investointihanke sisältää yhdeksän alahanketta (SP 01–SP 09), jotka esitellään jäljempänä. Kuvauksissa otetaan huomioon ne huomautukset, jotka tuensaaja on esittänyt muodollisen tutkintamenettelyn aloittamisen jälkeen, sillä ne olivat olennaisia hankkeen luonteen selventämisessä. — SP 01 – Tuotantoalueiden laajentaminen: uusien osien kokoonpanotilaksi varustettavan uuden raiteen rakentaminen telakan tiloihin. Telakka ostaa nostolaitteen, jonka kapasiteetti on 50 tonnia. Tätä osaa telakasta ei ole vielä käytetty tuotantoon, vaan sitä on käytetty varastoalueena. Investoinnin kustannukset ovat 39 825 658 Slovakian korunaa. — SP 02 – Kammion suihkun hankinta ja asennus automatisoitua teräksen esivalmistusjärjestelmää varten. Investoinnin tarkoituksena on nopeuttaa teräslevyjen puhdistusta. Uudella kammion suihkulla on useita etuja nykyiseen laitteistoon nähden: suurempi käsittelynopeus, huomattavasti vähäisempi hionta ja energiankulutus sekä ympäristövaikutukset. Automatisoidun teräksen esivalmistusjärjestelmän teoreettinen kapasiteetti kasvaisi 12 450 tonnista 15 700 tonniin. Kustannukset ovat 17 500 000 Slovakian korunaa. — SP 03 – Energian jakelun asentaminen raiteille 4 ja 5: raiteita 4 ja 5 käytetään tällä hetkellä osien rakentamiseen ja kokoonpanoon. Telakka rakentaa kuusi uutta energian kytkentäkohtaa (asetyleeniä, happea ja paineilmaa varten), jolla laitteisto ajanmukaistetaan. Investointikustannukset ovat 6 500 000 Slovakian korunaa. — SP 04 – Energianjakelun asentaminen laiturille, jossa on tuotantoprosessin viimeisin vaihe: uudet jakelukanavat ja kahdeksan kytkentäkohtaa rakennetaan laituria pitkin (asetyleeniä, happea, paineilmaa ja sähköä varten). Tarkoituksena on vaihtaa nykyinen hidas ja kalliiksi käyvä järjestelmä, jossa asetyleeni, happi ja paineilma saadaan pulloista. Kustannukset ovat 3 500 000 Slovakian korunaa. — SP 05 – Horisontaalinen porauslaite: 100 W -tyyppisen horisontaalisen porauslaitteen hankinta. Tähän mennessä SLK on vuokrannut vanhemmantyyppistä laitetta (75 W). 100 W -tyyppi on kehittyneempi laite, joka teknisten ominaisuuksiensa ansiosta voi käsitellä useammanlaisia osia tehokkaammin (enemmän kierroksia minuutissa). Investointikustannukset ovat 6 000 000 Slovakian korunaa. — SP 06 – Materiaalin leikkaamo: hydraulisten paperisaksien hankinta. Tähän mennessä on käytetty tehottomampaa tekniikkaa vaihtoehtona. Kustannukset ovat 2 000 000 Slovakian korunaa. — SP 07 – Laadunvalvonnan tehostaminen: rungon valvontamittaukset tuotannon aikana; työn laadunvalvonta yksittäisten toimenpiteiden jälkeen; kannettavan röntgenlaitteen hankinta maalin ja materiaalin mittaamiseen, ultraäänilaitteen hankinta teräslevyjen leveyden mittaamiseen sekä koettimen hankinta. Kustannukset ovat 2 000 000 Slovakian korunaa. — SP 08 – Liikkuvien laitteiden nykyaikaistaminen: laiturivaunu, haarukkatrukki ja ajoakun latauslaite. Kustannukset ovat 2 000 000 Slovakian korunaa. — SP 09 – Alumiinin ja ruostumattoman teräksen hitsauslaitokset: sähköinen viilaamo ja putkien hitsausyksikkö. Molemmat laitokset toimivat tällä hetkellä alihankintasopimuksella. Kustannukset ovat 1 000 000 Slovakian korunaa.